Πανιώνιος (υδατοσφαίριση ανδρών)

*Για τα υπόλοιπα αθλητικά τμήματα του συλλόγου, δείτε: [[Πανιώνιος Γυμναστικός Σύλλογος Σμύρνης|Πανιώνιος Γ.Σ.Σ.]]*

Ο Πανιώνιος διαθέτει ομάδες υδατοσφαίρισης ανδρών και γυναικών. Η ανδρική ομάδα πρωταγωνιστεί στο ελληνικό πόλο, και από το 2004–05 μετέχει συχνά στις ευρωπαϊκές διοργανώσεις, φτάνοντας δυο φορές στον τελικό του ΛΕΝ Τρόφι το 2009 και το 2011. Εξαίρεση αποτελούν τα έτη 2013–2021 κατά τα οποία η ομάδα υποβιβάστηκε δις στην Α2 (2015, 2018) αλλά ανέβηκε και στις δύο περιπτώσεις στην Α1 την αμέσως επόμενη χρονιά. Παράλληλα, ήταν δύο φορές φιναλίστ στα πλέι-οφ του πρωταθλήματος (2009, 2010) και τέσσερις φορές φιναλίστ του Κυπέλλου Ελλάδος (2006, 2008, 2009, 2010). Το 2022 κατέκτησε την 3η θέση στο πρωτάθλημα και επανήλθε στις ευρωπαϊκές διοργανώσεις μετά από μία ολόκληρη δεκαετία. Την περίοδο 2022-23 έκανε σημαντική πορεία σε ευρωπαϊκή διοργάνωση, φτάνοντας μέχρι τους ημιτελικούς του Γιούροκαπ, από τους οποίους όμως δεν κατάφερε να προκριθεί, χάνοντας στη ρεβάνς της Βουδαπέστης από την ισχυρή Βάσας. 

Επίσης, έχει κατακτήσει τα πανελλήνια πρωταθλήματα εφήβων (2005, 2009, 2010), νέων ανδρών (2006, 2011), παίδων (2003, 2008, 2009) και μίνι παίδων (2002, 2006).

Έδρα της ομάδας είναι το Δημοτικό Κολυμβητήριο Ν. Σμύρνης.

## Στη Σμύρνη
Σποραδικές πληροφορίες αναφέρουν την ύπαρξη ομάδας υδατοσφαίρισης του Πανιωνίου στη Σμύρνη τις δεκαετίες 1900 και 1910. Στις 28 Ιουνίου 1908 συμμετείχε σε πρωτάθλημα στη Σμύρνη, στο οποίο αγωνίστηκαν δύο ομάδες του σωματείου Πέλοπα Σμύρνης, αλλά και ο Απόλλων Σμύρνης.

Αθλητής υδατοσφαίρισης -και εν συνεχεία και φίλαθλος- του Πανιωνίου υπήρξε και ο Αριστοτέλης Ωνάσης τη δεκαετία του 1910. Από το 1906 διεξάγονταν στην προκυμαία της Μελαντίας τα «Πελόπεια», ετήσιοι ναυτικοί και κολυμβητικοί αγώνες από τον τοπικό σύλλογο Πέλοπα. 

Είναι γνωστό ότι στα τελευταία Πελόπεια του 1922 έγιναν και αγώνες υδατοσφαίρισης μεταξύ των σωματείων Πανιώνιος, Πέλοψ Μελαντίας και Απόλλων. Σε δημοσίευμα του 1922 της εφημερίδας «Πατρίς», λίγο πριν τη Μικρασιατική Καταστροφή, αναφέρεται ότι ο Πανιώνιος θα διεκδικούσε τον τίτλο από τον πρωταθλητή Ναυτικό Σύλλογο Πέλοπα μαζί με τον Απόλλωνα. Πιο συγκεκριμένα: «Επίσης προβλέπεται πολύ πεισματώδης ο αγών του Ουότερ Πόλο καθότι οι ομάδες του Πανιωνίου και του Απόλλωνος θα προσπαθήσουν να διεκδικήσουν τα σκήπτρα άτινα κατέχει ο Ναυτικός Σύλλογος Πέλοψ».

## Στην Αθήνα
Μετά την καταστροφή υπάρχουν ελάχιστες πληροφορίες για την ομάδα υδατοσφαίρισης του Πανιωνίου, όπως ότι στις 18 Ιουλίου 1926 αγωνίστηκε με τον Εθνικό Πειραιά στο Τουρκολίμανο:

*"Εις τον όρμον Κουμουνδούρου (Τουρκολίμανο), σήμερον Κυριακήν τελείται αγών ουώτερ-πόλο μεταξύ των ομάδων Πανιωνίου Σμύρνης και Εθνικού Ομίλου Φιλάθλων Πειραιώς-Φαλήρου."* ("Αθλητικός Κόσμος", τ. 11 (18-7-1926), σ. 10 ) 

Νικητής αναδείχθηκε ο Εθνικός με 5–2 και την επόμενη Κυριακή δόθηκε η ρεβάνς. Μια Κυριακή αργότερα η μικτή των δύο συλλόγων αντιμετώπισε τον Όμιλο Καστέλλας. Τον Αύγουστο έλαβε μέρος στους Πανελλήνιους Κολυμβητικούς Αγώνες που διοργάνωσε ο ΣΕΓΑΣ, στους οποίους είχαν ενταχθεί και οι πανελλήνιοι αγώνες υδατοσφαίρισης. Μετείχαν άλλες τέσσερις ομάδες, με τις οποίες σημείωσε μία νίκη και τρεις ήττες, τερματίζοντας στην 4η θέση. Έφερε τα εξής αποτελέσματα: με Ν.Ο. Καστέλλας 0–2, με Άρη Θεσ. 4–1, με Εθνικό Πειρ. 1–5 και με Ηρακλή Θεσ. 0–4 ("Αθλητικός Κόσμος", τ. 15 (15/8/1926), σσ. 9-10 ).

Παρ' όλη την προσπάθεια αυτή δεν υπήρξε συνέχεια, διότι δεν αναφέρεται άλλη σχετική δράση της ομάδας πόλο για τις επόμενες δεκαετίες.

right|150px|
### Η επανίδρυση

Το τμήμα επανιδρύθηκε το 1985, έπειτα από τη δημιουργία του κολυμβητηρίου Νέας Σμύρνης. Αρχικά, στελεχώθηκε από πρώην αθλητές του κολυμβητικού τμήματος. Για πρώτη φορά έλαβε μέρος στο Πανελλήνιο Πρωτάθλημα Δ΄ Εθνικής κατηγορίας, όπου κατέλαβε την 3η θέση και ανέβηκε στην Γ΄ Εθνική κατηγορία. 

Από το 1989 έως το 1991 το τμήμα υδατοσφαίρισης ανεβαίνει συνεχώς κατηγορίες με πρωταγωνιστές τους Θωμάκο, Δεβερίκο, Κοκάλα. Το 1994 ανεβαίνει για πρώτη φορά στην ιστορία του στην Α1 κατηγορία, όπου βρίσκεται ανελλιπώς μέχρι και σήμερα, με εξαίρεση τα έτη 1995, 1999–2002, 2016 και 2019. Στις τάξεις του έχουν υπάρξει αθλητές που στελέχωσαν τις Εθνικές ομάδες (Ανδρών - Εφήβων και Παίδων), όπως τους: Αφρουδάκη, Λούδη, Καλακώνα, Ρέππα, Σάντα. Σταδιακά ο Πανιώνιος θα καθιερωθεί ως η τρίτη ομάδα του ελληνικού πόλο μετά από τους: Ολυμπιακό Πειρ. και Εθνικό Πειρ.

Το 2004 πέντε υδατοσφαιριστές του συλλόγου μετέχουν στους Ολυμπιακούς αγώνες της Αθήνας: Κώστας Λούδης, Πέτρε Σάντα, Γιώργος Ρέππας, Γιώργος Αφρουδάκης, Θοδωρής Καλακώνας.

Το 2004 κατακτά τη 2η θέση του Πανελληνίου Πρωταθλήματος Εφήβων και την 3η του Πανελληνίου Πρωταθλήματος Παίδων.

### Στην κορυφή
Το 2005 το σύλλογο αναλαμβάνει ο μεγαλομέτοχος της ΠΑΕ Κωνσταντίνος Τσακίρης και ως προπονητής ο κορυφαίος Έλληνας στο είδος του Γιάννης Γιαννουρής. Δίνεται μεγαλύτερο βάρος στα τμήματα υποδομής, από τα οποία βγαίνουν ταλαντούχοι παίκτες: Μπεριστιάνος, Παπαδόγκωνας, Φλέγκας ενώ έρχονται σε μικρή ηλικία οι Μοίραλης και Μουρίκης. Όλοι είναι στελέχη των μικρών εθνικών ομάδων και ήδη το 2009 έχουν κληθεί στην Εθνική ανδρών. 

Τα αποτελέσματα της προσπάθειας αυτής ήρθαν άμεσα. Το 2006 τερμάτισε στην 3η θέση στο πρωτάθλημα Α1 και έφτασε στον τελικό του Κυπέλλου Ελλάδος, όπου ηττήθηκε από τον Ολυμπιακό Πειρ. σε έναν αγώνα όμως που ο Πανιώνιος αγωνίστηκε με την ομάδα εφήβων αφού οι επαγγελματίες υδατοσφαιριστές είχαν απεργήσει. 

Το 2007 με νέο προπονητή τον Κώστα Λούδη τερμάτισε στην 3η θέση τόσο στο πρωτάθλημα Α1 όσο και στο Κύπελλο Ελλάδος. 

Το 2008 τερμάτισε στην 3η θέση στο πρωτάθλημα Α1 και ήταν φιναλίστ στον τελικό του Κυπέλλου. Προπονητής πάλι ο Κώστας Λούδης. Παίκτες: Θωμάκος, Γκέργκελι, Μουρίκης, Μπεριστιάνος και Λιοτσάκης.

Ακολουθεί μια τριετία που ο σύλλογος πρωταγωνιστεί σε Ελλάδα και Ευρώπη, χωρίς να καταφέρει να κατακτήσει κάποιον τίτλο, αν και από το 2008 ως το 2011 έφτασε σε **οκτώ τελικούς**. Συγκεκριμένα ήταν δυο φορές φιναλίστ στο πρωτάθλημα (2009, 2010), τέσσερις φορές στο κύπελλο (2008, 2009, 2010, 2011), όπου αντιμετώπισε τον πανίσχυρο Ολυμπιακό και δυο φορές στο ΛΕΝ Τρόφι (2009, 2011). Δυο φορές στάθηκε ιδιαίτερα άτυχος: το 2009 στον τελικό του Λεν Τρόφι που ηττήθηκε στα πέναλτι και το 2010 στον τελικό κυπέλλου που έχασε στην παράταση.

### Περίοδος 2008-09
Η σεζόν 2008-09 είναι μακράν η καλύτερη στη μικρή ιστορία του τμήματος, αφού τερμάτισε δεύτερος στο πρωτάθλημα στην κανονική περίοδο και προκρίθηκε στον τελικό των πλέι-οφ, έπαιξε στον τελικό του Κυπέλλου Ελλάδος και έφτασε στον τελικό του Λεν Τρόφι. Την ομάδα αποτελούν μόνο Έλληνες, ένα μίγμα δεκαεπτά έμπειρων και νέων διεθνών πολιστών. Παρ' όλα αυτά η ομάδα κατάφερε να παίξει για πρώτη φορά στην ιστορία του συλλόγου, σε όλα τα αθλητικά τμήματα, σε τελικό ευρωπαϊκής διοργάνωσης πετυχαίνοντας σε 22 αγώνες: 15 νίκες - 2 ισοπαλίες - 5 ήττες. 

Ξεκίνησε την ευρωπαϊκή πορεία, συμμετέχοντας στην Ευρωλίγκα κι έπειτα από το 2ο γύρο συνέχισε στο Λεν Τρόφι. Αφού απέκλεισε μεγάλες δυνάμεις του αθλήματος, την ιταλική Ποζίλιπο και την ισπανική Μπαρτσελόνα, έφτασε στον τελικό. 

#### Ο πρώτος ευρωπαϊκός τελικός
Στο διπλό τελικό αντιμετώπισε την ουγγρική Σέγκεντ κι έχασε το τρόπαιο στις λεπτομέρειες, στα πέναλτι. Στον πρώτο τελικό, στο κολυμβητήριο Ν. Σμύρνης νίκησε 8-6, δεχόμενος ένα καθοριστικό, όπως αποδείχτηκε, γκολ στα τελευταία τέσσερα δευτερόλεπτα.
***Α΄ ματς**: Πανιώνιος - Σέγκεντ: 8–6
***Οκτάλεπτα**: 2–1, 3–2, 1–1, 2–2.
***Σκόρερς**: Θωμάκος 2, Κοκκινάκης 1, Μάζης 1, Μίραλης 1, Βλοντάκης 1, Τζαμαντάκης 1, Λιοτσάκης 1.

Στη ρεβάνς, στο Σέγκεντ, προηγήθηκε 3-2 στην πρώτη περίοδο αλλά βρέθηκε να χάνει 5-9 στο τέλος της 3ης περιόδου. Στην τελευταία περίοδο κατάφερε να μειώσει σε 7-9, οδηγώντας το ματς στην παράταση. Στο α΄ ημίχρονο της παράτασης ισοφάρισε σε 9-9 φτάνοντας κοντά στην κατάκτηση του κυπέλλου. Όμως, στο β΄ ημίχρονο η Σέγκεντ ανέκτησε τη διαφορά και προηγήθηκε με 10-12. Ο Πανιώνιος είχε την ευκαιρία να μειώσει στην τελευταία επίθεση του αγώνα αλλά δεν τα κατάφερε και ο τελικός οδηγήθηκε στα πέναλτι. Εκεί το πρώτο αποτυχημένο πέναλτι του καλύτερου παίκτη του αγώνα, Κώστα Κοκκινάκη, αποδείχθηκε μοιραίο. Αν και οι υπόλοιποι παίκτες ήταν εύστοχοι, το ίδιο ήταν και οι Ούγγροι και κατέκτησαν το τρόπαιο επικρατώντας στα πέναλτι με 5–3. 
***Β΄ ματς**: Σέγκεντ - Πανιώνιος: 12–10 (καν. αγώνας: 9–7), 5–3 (πέν.)
***Οκτάλεπτα**: 2–3, 3–1, 4–1, 0–2
***Παράταση**: 0–2, 3–1
***Πέναλτι**: 5–3
***Σκόρερς**: Κοκκινάκης, 4, Μουρίκης 2, Μίραλης 1 (1), Θωμάκος 1, Βλοντάκης 1, Παπαδόγκωνας 1, Μπεριστιάνος (1), Λιοτσάκης (1). Σε παρένθεση τα γκολ στη διαδικασία των πέναλτι.

#### Σύνθεση
thumb|right|200px|Οι πολίστες του Πανιωνίου στο κολυμβητήριο της Ν. Σμύρνης στη διάρκεια τάιμ-άουτ.
* **Πρόεδρος** 
* **Έφορος υδατοσφαίρισης**: Γεράσιμος Βεντούρης.
***Προπονητής**: Κώστας Λούδης.
***Υδατοσφαιριστές**:
****Τερματοφύλακες**: Γιώργος Ρέππας, Κώστας Φλέγκας, Παναγιώτης Τζωρτζάτος.
****Αμυντικοί**: Δημήτρης Μάζης, Κώστας Κοκκινάκης, Γιάννης Μπεριστιάνος, Δημήτρης Λάππας.
****Περιφερειακοί**: Ανδρέας Μίραλης, Παναγιώτης Παπαδόγκωνας, Μενέλαος Τζαμαντάκης, Γιάννης Θωμάκος (αρχηγός), Βασίλης Λιοτσάκης, Μάριος Καπότσης, Λεοντής Κουκής, Βαγγέλης Δραγώνας.
****Φουνταριστοί**: Αντώνης Βλοντάκης, Κώστας Μουρίκης.

### Περίοδος 2010-11
Τη σεζόν 2010-11, με προπονητή το Μάκη Βολτυράκη, οι κυανέρυθροι επανέλαβαν την μεγάλη ευρωπαϊκή πορεία του 2009, φθάνοντας ξανά στον τελικό του Λεν Τρόφι, στηριζόμενοι πάντα σε Έλληνες πολίστες. Ο "Ιστορικός" ξεκίνησε την ευρωπαϊκή του πορεία, συμμετέχοντας στην Ευρωλίγκα αλλά μετά το 2ο γύρο συνέχισε στο Λεν Τρόφι. Εκεί έκανε καταπληκτικές εμφανίσεις. Αφού, τερμάτισε πρώτος στον προκριματικό όμιλο του Β΄ γύρου, στη συνέχεια απέκλεισε τρεις δυνατούς αντιπάλους: το Ν.Ο. Βουλιαγμένης, τη σλοβενική Κόπερ και την ουγγρική Χόνβεντ στην παράταση, αφού κάλυψε διαφορά τριών γκολ στο συγκλονιστικό αγώνα ρεβάνς, στο κλειστό κολυμβητήριο της Νέας Σμύρνης. Έτσι έφτασε για δεύτερη φορά σε τρία χρόνια στον τελικό πετυχαίνοντας σε 14 αγώνες: 8 νίκες - 2 ισοπαλίες - 4 ήττες. 

### Ο δεύτερος ευρωπαϊκός τελικός
Στον τελικό κλήθηκε να αντιμετωπίσει ένα από τα μεγαλύτερα ονόματα του ευρωπαϊκού πόλο, την ιταλική Σαβόνα. Παρά τη σαφή διαφορά δυναμικότητας, στο πρώτο ματς πάλεψε και κατάφερε να αποσπάσει ισοπαλία 9-9, αν και σε όλο το ματς βρισκόταν πίσω στο σκορ, ακόμα και με τρία γκολ στα μέσα του τρίτου οκτάλεπτου.
***Α΄ ματς**: Πανιώνιος - Σαβόνα: 9–9.
***Οκτάλεπτα**: 1–2, 3–3, 1–2, 4–2.
***Σύνθεση**: Γαλανίδης (τερμ.), Μίραλης 2, Παπαδόγκωνας 2, Κοκκινάκης 2, Θωμάκος 1, Μπεριστιάνος 1, Μάζης 1, Τζαμαντάκης, Μουρίκης, Τόμπσον, Καπότσης.

Στη ρεβάνς η Σαβόνα μπήκε δυνατά στο ματς και πήρε από την αρχή μια διαφορά ασφαλείας, την οποία στη συνέχεια συντήρησε με προσοχή. Έτσι ο Πανιώνιος υπέκυψε σχεδόν αμαχητί, αφού ηττήθηκε με 11–3.
***Β΄ ματς**: Σαβόνα - Πανιώνιος: 11–3.
***Οκτάλεπτα**: 5–2, 3–1, 1–0, 2–0.
***Σύνθεση**: Γαλανίδης (τερμ.), Μίραλης 1, Κοκκινάκης 1, Μουρίκης 1, Παπαδόγκωνας, Θωμάκος, Μπεριστιάνος, Μάζης, Τζαμαντάκης, Τόμπσον, Χατζηγούλας, Καπότσης, Λάππας.

### Σύνθεση
***Πρόεδρος**: Γεράσιμος Βεντούρης.
***Προπονητής**: Μάκης Βολτυράκης.
***Υδατοσφαιριστές**:
****Τερματοφύλακες**: Κώστας Φλέγκας, Κώστας Γαλανίδης, Παναγιώτης Τζωρτζάτος.
****Αμυντικοί**: Δημήτρης Μάζης, Κώστας Κοκκινάκης, Γιάννης Μπεριστιάνος.
****Περιφερειακοί**: Γιάννης Θωμάκος, Ανδρέας Μιράλης, Μενέλαος Τζαμαντάκης, Παναγιώτης Παπαδόγκωνας, Μάριος Καπότσης, Γιάννης Σπύρου.
****Φουνταριστοί**: Τζόρνταν Τόμσον, Κώστας Μουρίκης, Δημήτριος Κουκής.

## Συνθέσεις τελευταίων ετών
### Σύνθεση 2011-2012
***Πρόεδρος**: Βασίλης Τσάβαλος. 
***Προπονητής**: Δημήτρης Σελετόπουλος.

### Σύνθεση 2012 - 2013
• **Προπονητής:** Κώστας Πασλής / Αλέκος Βάσσος
• **Βοηθός Προπονητή:** Κοκκινάκης Αντώνης

## Διαχρονική πορεία
*1985-86: Δ΄ Εθνική 
*1987-89: Γ΄ Εθνική
*1989-90: Β΄ Εθνική
*1991: Α2 
*1992: Β΄ Εθνική
*1993: Α2 
*1994: Α1 
*1995: Α2 
*1996-98: Α1
*1999: Α2 
*2000: Β΄ Εθνική (άνοδος)
*2001-02: Α2 
*2003-15: Α1
*2015-16: Α2 
*2016-18: Α1
*2018-19: Α2 
*2019-20-σήμερα : Α1

## Διακρίσεις
*2005: Λεν Τρόφι (ημιτελικός)
*2006: Κύπελλο Ελλάδος (φιναλίστ)
*2006: Α1 (3η θέση)
*2007: Α1 (3η θέση) 
*2008: Κύπελλο Ελλάδος (φιναλίστ)
*2008: Α1 (3η θέση) 
*2009: Α1 (2η θέση) - Κύπελλο Ελλάδος (φιναλίστ) -**[[LEN Euro Cup ανδρών|Φιναλίστ Λεν Τρόφι]]** 
*2010: Α1 (2η θέση) - Κύπελλο Ελλάδος (φιναλίστ).
*2011: Κύπελλο Ελλάδος (φιναλίστ) - **[[LEN Euro Cup ανδρών|Φιναλίστ Λεν Τρόφι]]** 
*2022: Α1 (3η θέση) 
*2023: Γιούρο Καπ (ημιτελικός) 

### Μικρές ηλικίες
* **2 [[Πανελλήνια πρωταθλήματα υδατοσφαίρισης μικρών ηλικιών|Πρωταθλήματα Ελλάδας Νέων Ανδρών]]**
**  2006, 2011
* **3 [[Πανελλήνια πρωταθλήματα υδατοσφαίρισης μικρών ηλικιών|Πρωταθλήματα Ελλάδας Εφήβων]]**
** 2005, 2009, 2010
* **3 [[Πανελλήνια πρωταθλήματα υδατοσφαίρισης μικρών ηλικιών|Πρωταθλήματα Ελλάδας Παίδων]]**
** 2003, 2008, 2009
* **2 [[Πανελλήνια πρωταθλήματα υδατοσφαίρισης μικρών ηλικιών|Πρωταθλήματα Ελλάδας Μίνι Παίδων]]**
** 2002, 2006

## Ευρωπαϊκές συμμετοχές
### 2004-05

### 2005-06

### 2006-07

### 2007-08

### 2008-09

### 2009-10

### 2010-11

### 2011-12

### 2020-2021

*Το ματς είχε λήξει κανονικά 9-18 αλλά αφαιρέθηκαν όλοι οι βαθμοί της Βαζούτας επειδή αγωνίστηκε σε ματς χωρίς να έχει δεύτερο τερματοφύλακα. Οπότε το ματς καταχωρήθηκε στον Πανιώνιο.

## Δείτε επίσης
*Ντέρμπι της Σμύρνης

## Παραπομπές


## Εξωτερικοί σύνδεσμοι - Πηγές
*Επίσημη σελίδα
*Πύλη ενημέρωσης για τον Πανιώνιο
*Νέα του υγρού στίβου



Ανδρων